NETFLIXOVA SERIJA
Najdraži čitatelju.
Kaže se da je rivalstvo
prilika da se uzdignemo i budemo spremni
za najveće izazove.
Pa, ako je istina ono što je ova autorica načula jutros,
onda se golem izazov
vezan za ovogodišnji dijamant nazire na horizontu.
Svi udvarači koji žele audijenciju kod gđice Edwine Sharme,
moraju prvo ukrotiti goropadnu usidjelicu.
Drugim riječima, njezinu sestru.
Lord Lumley. Na vrhu.
Nije li previše gizdav?
Rekla bih, galantan.
To ti odgovara?
Vjerujem u Katein izbor.
Gđica Sharma?
Gđica Edwina Sharma.
Ne sestra.
Gđica Edwina je dostatna.
Vidim da ste izostavili lorda Bridgertona.
On bi Edwini sasvim odgovarao.
Previd s vaše strane, dušo?
Lord Bridgerton vješto ostavlja lažan prvi dojam.
Što ste čuli?
Svima je dao do znanja da traži suprugu kako bi ispunio dužnost
i uopće ne vjeruje u ljubav.
Baš zbog ljubavi prema obitelji
želim odabiru mlade pristupiti razumom, a ne…
srcem.
I to vam je neobično?
Brakovi među plemstvom većinom su poslovni aranžmani, dušo.
I oni funkcioniraju stoljećima.
Prava je ljubav doista rijetkost.
Jesu li ti osjećaji uzvraćeni?
Ne još. Bili bi da nije do…
Sestre.
Nepodnošljiva je?
Nadasve.
Znaš što tražiš, sestrice.
Nemoj to zaboraviti.
Lord Lumley odagnat će svaku misao na vikonta.
-Sigurna sam. -No, pustimo nju.
Svaka ruža ima trnje.
Naravno, jedino rivalstvo
koje me zanima jest ono među udvaračima.
I stoga, sretno svim ovogodišnjim sudionicima.
Nemojte pasti na prvoj prepreci.
Obezvređuje Blakeov opus nazivajući ga djetinjastim i nevažnim…
Gđice Sharma, hoću li ikad prijeći prag?
Lumley je beskrajno dugo unutra.
Moja je sestra trenutačno potpuno opčarana njime.
Zar biste htjeli da vas prekidam
kad na vas dođe red?
Poštujmo želju mlade dame i čekajmo dostojanstveno.
Hvala vam, lorde…
Bridgerton.
Zakasnili ste, milorde.
Nalazite se na začelju veoma dugog reda.
Volio bih otpratiti gđicu Edwinu na trkalište.
Danas već ima pratnju.
-Onda sutra. -Zauzeta je.
Prekosutra?
No, možda će biti slobodna… poslije prosinca.
Naravno, ako ne bude na medenome mjesecu.
Nešto je smiješno?
Jest.
Smiješno je da stojite ovdje
nakon svega što sam čula onomad…
Nije bilo za vas.
I uz sve što sam dosad pročitala o vama.
Na glasu ste kao spletkar i razvratnik.
Bez guranja, Bridgertone!
Idi na kraj reda!
-Da, tako je. -Tako je..
Čitaš kronike ledi Whistledown?
-Čitam. -Nismo li je prekrižile?
Nemoj je odgovarati, Penelope.
Ako je opet zanima ledi Whistledown,
možda će je zanimati
što ima reći o ovogodišnjoj raspoloživoj gospodi.
Ne mogu smisliti dovitljiviji odgovor, ali ne.
Novo izdanje nije filozofska rasprava
o pravima žena kojoj sam se nadala, ali…
Ne bih rekla da je promijenila stil pisanja od prošlog izdanja.
Možda nije, ali možda još uvijek može.
Možda ne želi.
Možda je zadovoljna.
A ako je tebe ponovno zainteresirala, El,
možda je uspješna u tome što radi.
Ali mogla bi postići mnogo više.
Sigurna sam da bih je uvjerila da je uspijem pronaći.
Moraš pronaći sreću, dušo.
Penelope, pomozi mi.
Eloise bi mogla pronaći sreću s nekim, zar ne?
Slažem se, ne s ledi Whistledown,
već s nekim kao… Colin.
-S bratom? -Ne, ne s Coli… Coline!
Drago mi je da je sve isto.
-Brate! -Coline!
Može li zagrljaj umjesto prepirke?
Nisam te očekivala tako brzo.
Što mogu? Nedostajali ste mi.
Brate!
Moramo te čim prije odvesti liječniku.
Te su čudne izrasline na tvojoj bradi znak bolesti.
I opržilo te sunce. Kako neobično.
-Izgleda otmjeno. -Prerasla sam Gregoryja.
Nisi.
-A gdje je naš odvažan vikont? -On…
Već se vratio s udvaranja.
Coline! Vratio si se. Odlično.
Obitelji, sredite se za današnje trke.
Pohodit ćemo ih kao obitelj.
Rekla sam mu da nije prikladno, gospođo, ali inzistirao je.
-Ovo pripada rođaku Jacku? -Rođaku?
Tako želi da ga zoveš?
On ti smeta, majko?
Nikako.
Novi lord Featherington obasuo nas je raznim bogatstvima.
Ako zauzvrat moramo otrpjeti pokoji upitan izbor ukrasa
i spornu kvalitetu porijekla i odgoja,
neka bude tako.
Čujem da želi pretvoriti jutarnji salon
u privatan kockarski brlog.
Kakav fantastičan prizor.
Ne oplemenjuje li prostor?
Lijep dodatak, milorde.
Možda bi ljepše izgledao u vašoj sobi.
Sve su vaši trofeji?
Svaka puška ima veličanstvenu povijest i vrijedna je pažnje.
Jednog ću vam dana prepričati svoje avanture.
No, vrijeme je da se uredite, danas idemo na trkalište.
Bit će to intimna svečanost.
Ali, zamislite, g. Finch ne želi da išta odvlači pažnju od mlade.
Ne mogu to zamisliti. A ti, Penelope?
Vidjela si Bridgertone?
Divno je što volite književnost kao ja.
Kako stojite s Byronom?
Čitala sam ga. Ali u poznavanju poezije tek sam početnica.
Srećom, lord Lumley je izvrstan učitelj.
Mnogi poeziju smatraju statičnom. Riječi koje čitaš u sebi.
No ja vjerujem da je treba čitati naglas kao glazbu.
Uvijek nosim džepno izdanje najdražih pjesnika sa sobom.
Ledi Danbury, bila bi mi čast
kad biste me službeno predstavili.
Bojim se da se moja posjetnica zagubila jutros.
Naravno. G. Thomase Dorsete, dopustite da vam predstavim
gđicu Sharmu i gđicu Edwinu Sharmu.
Drago mi je.
Nažalost, moja sestra danas već ima pratnju.
Nema problema. Doduše, htio sam porazgovarati s vama.
Što mislite o sezoni, gospođice?
Tipična sezona. G. Dorsete, zaista…
London se veoma razlikuje od Bombaya.
Odande ste doputovali, zar ne?
-Jesam. -Pohodio sam ga.
Čudesan grad.
-Sigurno vam nedostaje. -Svake minute, svakog dana.
Ponajviše u vrijeme popodnevna čaja.
Vrijeme je da se smjestimo.
Pridružit ću vam se.
Bridgertoni!
G. Mondrichu.
Mirovina vam pristaje.
Samo što u mirovini nije.
Planirate povratak u ring?
Krećem u poslovne vode. Otvaram klub za gospodu.
Želimo konkurirati najprestižnijim klubovima St. Jamesa.
Znate da smo članovi White'sa od rođenja.
Otvaranje je sutra uveče. Pozvani ste…
Oprostite. Ispričajte me.
Ispričajte meni, g. Mondrichu. Treba mi zanimacija.
Pogledaj brata.
I njega je isprva frustrirala sezona,
ali izgleda da mu je gđica Edwina
pobudila zanimanje za udvaranje.
Samo želim reći, Eloise,
moraš biti voljna pronaći partnera koji će nas uzbuditi.
Znači, pleši s gomilom žaba i možda pronađeš princa?
Ako je potrebno.
Znaš, tvoj otac…
Slušaš li me uopće? Što to imaš?
Ništa, majko, letak…
VODIČ ZA VLASNIKE PASA
…o novim tehnikama dotjerivanja pasa.
Dame imaju hobije, zar ne?
-Hvala. -Hvala.
Dakle, vidjeli ste svijeta, g. Dorsete? Čini se da često putujete.
Za potrebe izučavanja. Osobito me zanima medicina.
Plemenito je gajiti zanimanje za pomaganjem.
G. Dorset ti je po tome nalik, sestro.
Edwina, jesi li pitala lorda Lumleyja kakve interese…
Lorde Bridgertone.
Gđice Sharma. Gđice Edwina. Lumley.
Divno vas je vidjeti, milorde.
Lorde Bridgertone, dopustite da se predstavim. G. Thomas Dorset.
Gđice Edwina, htio sam vas posjetiti…
Moja sestra zna što se dogodilo…
…ali objedovao sam s obitelji.
Veoma smo bliski. Uvijek zajedno doručkujemo.
Eno ih, stižu.
Obitelj mnogo toga otkriva o čovjeku.
Da, plemstvo je prepuno divnih i bliskih obitelji.
Ne šarmantnih poput Bridgertonovih.
Majka priželjkuje novu čajanku u domu Bridgertonovih.
Morat ćemo vam ispuniti želju.
Kad već spominjemo piće, vidim da ga dame nemaju.
Dobro smo, hvala.
Dan je neočekivano vruć i svaki bi se gospodin potrudio…
Gđice Edwina, donijet ću vam limunadu.
To bi bilo divno. Hvala.
Oprostite.
Divan dan za utrku.
-Pen. -Coline!
Nismo stigli razgovarati.
Jesmo. Rekla sam: „Coline!” Ali da, nije vrijedno spomena.
Želim čuti više o tvom putovanju.
Nisu li ti moje priče već dosadile?
Ti si mi najčešće odgovarala na pisma.
Pretpostavljam da jesam,
ali na papir ne stanu sve dogodovštine.
Pen.
Kako ti je bilo?
Dobro. Bila sam dobro. A ti?
Ne odgovaraj. Znam kako ti je bilo.
Istraživao si Olimp, sokolario s Turcima.
Bilo je uzbudljivo.
I možda, samotno?
Nikad nisam bio sam.
-Shvaćam. Upoznao si nekog… -Pen! Napokon te nađoh.
Kao i uvijek.
Tek si došao, a već mi smetaš.
I ti si meni nedostajala, El.
Otkrila sam Whistledowničinu novu tiskaru.
-Nemoguće. -Običnim smrtnicima.
Otkrila sam svoju pravu moć.
Što osjećaš pod prstima?
Papir?
Tako je. Iste je teksture poput Whistledowničina.
Nije li sav papir isti?
Tekstura, težina, struktura, način na koji propušta svjetlost. Vidi.
-Doimam se ludom. -Nisam rekla…
Ali to misliš.
Doimaš se strastveno. Ali to je slučajnost.
Taj je letak upravo ono što jest.
Detaljan opis njege za pseću dlaku.
Vjerojatno. Imaš pravo.
Idem se pretvarati da se veselim sestrinoj svadbi.
Pozdravi buduće mladence.
PRODAJE TISKARA CHANCERY LANE LONDON 1814. - CLP
Doista?
Lord Lumley se izgubio
na putu po limunadu.
Potražit ću ga.
Vikont je inzistirao na osvježenju.
A da vi odete?
Ali uskoro počinje utrka.
-Tko je vaš favorit? -Edwina.
Nektar. Dobra pasmina, poslušan
i odličnih izgleda.
-Nektar. Doista? -Da.
Imam dobar osjećaj.
Osjećaj.
Molim?
Odabrali ste istoga konja kao i većina.
-Ludi „osjećaj”. -Strateška odluka.
Uzeli ste u obzir temperament konja i uvjete na stazi
da odredite njegove stvarne mogućnosti?
-Postaje vruće. -Nektar je čuveni pastuh.
Da odemo u hlad?
Bio je dobar u Doncasteru, ali ta je staza tvrđa.
Bilo je hladnije pa je veličina bila prednost.
Danas je staza mekana, vruće je
i teško će napredovati.
Pregrijat će se i usporiti pri kraju,
a High Flyer, brži, lakši i hladniji konj, odnijet će pobjedu.
-Previše promišljate. -A vi premalo.
Izgleda da je vikont zainteresiran za vašu gošću, ledi Danbury.
Izgleda da jest.
Svjesni ste da kao pokroviteljica gđice Edwine
želim ostati neutralna dok ne donese odluku.
-Jasno. -Ali vaša sam prijateljica.
I morate znati, vaš će sin naići na prepreku.
Starija se sestra protivi odnosu.
Izgleda da gđica Edwina želi pravu ljubav,
a vikont upravo suprotno.
Shvaćam.
Možda je se može razuvjeriti.
A možda može i vikonta.
-Ispričavam se. -U redu je. Lord Bridgerton nas zabavlja.
Vjerujem.
Ima mjesta za sve, milorde.
To! Tako je, Nektaru!
-Hajde, High Flyeru! Samo tako! -To!
-Hajde, High Flyeru! -Hajde!
-Da ih razdvojimo? -Zabavljaju se.
-Valjda. -Da, divno se zabavljam.
-Hajde! -To!
-Hajde!
Ne urlaj poput uličnog prodavača.
Neka navija. Svi smo danas na dobitku.
Znate, nikad prije nisam pobijedila vikonta.
Nalik je svakoj drugoj pobjedi,
ali nekako slađa.
Kate, ne podsjeća li te Nektar na mog obožavanog konja?
-Sjećaš ga se? -Primite me.
Odvest ću vas k njemu.
Odlična ideja.
Gđice Sharma, zašto toliko podbadate lorda Bridgertona?
Ako je vikont ozbiljan oko moje sestre,
ne trebam li provjeriti kakav je?
Vikont ne voli gubiti.
Ne podnosi to još od oksfordskih dana.
Gđice Sharma, ja…
Znate se iz Oxforda? Niste li se upoznali danas?
-Previše sam rekao. -I nastavit ćete govoriti.
Bojao sam se vašeg suda zbog spoznaje da se znamo.
Ali uvjeravam vas, moj je interes za vas iskren…
U smislu da ste poslani da mi odvučete pažnju
kako bi se lord mogao zbližiti s mojoj sestrom.
Kate, kakva grozota.
Nektar će završiti u živodernici.
Odlazimo.
Čuo sam za loše gubitnike, ali ne i pobjednike.
Ne obraćajte se više ni meni ni mojoj sestri.
Što se dogodilo?
Lord Bridgerton je podlom smicalicom od mene pokušao napraviti budalu.
Idemo.
Bez zlih namjera.
Htio sam provesti vrijeme s vama.
Polako!
Gđice Bridgerton, možda ovo nije najpametnije.
Niste to mislili kad ste uzeli novac.
Vratit ću vam ga. Ovaj dio grada nije siguran za dame.
Uzmi ostatak i čuvaj stražu. Nema odustajanja.
TISKARA CHANCERY LANE
Što je ovo?
-Recite mi sve o njoj. -Kome?
Ledi Whistledown koristi ovu tiskaru.
-Zar da? -Zašto bismo inače bili ovdje?
-Izgubili ste se. -Izbjegavate odgovoriti.
Niste me ništa ni pitali.
Kakve su to novine?
Nisu za vaše oči.
Utažite žeđ za tračem negdje drugdje.
Nisam zato…
Nisam ovdje radi tračeva.
Ne?
Želite povjerljive podatke o najpoželjnijem neženji?
Ne iznenađuju me vaša nagađanja.
Ženi su dopuštene dvije zanimacije.
Brak i širenje tračeva o plemstvu.
Nije vam palo na pamet
da tražim autoricu
kako bismo raspravljale o intelektualnim temama.
Pravima žena.
Želim proniknuti njezin um, nadasve superiorniji vašem.
Je li šok na vašem licu
posljedica moje načitanosti i rječitosti?
Ili vas muči kakva zdravstvena tegoba?
-Ovo nije… -Zanimaju vas ženska prava.
Ovo je neizostavno štivo.
Nove misli. Uznemirujuće ideje.
Nadajmo se, ne previše.
Doduše, susretnem li ikad dotičnu ledi,
prenijet ću joj pozdrave najveće obožavateljice.
Proglašavam vas mužem i ženom.
Prekrasno.
I zamislite,
postali smo obitelj, ledi Featherington.
Da. Kakva divna pomisao.
Recimo novom lordu Featheringtonu.
Gdje je on?
Negdje ovdje, sigurna sam. Idem ga pronaći.
Siguran si da je miraz plaćen?
Naravno da jesam.
Pridružio bih vam se,
ali budući da niste htjeli mnogo gostiju…
Čemu raskošna vjenčanja, milorde,
kad postoje mnogo važnija potraživanja koja treba namiriti?
Ako vi tako kažete.
Treba pokriti troškove još dva vjenčanja i miraza.
Kakva zbunjujuća zagonetka.
Lakše mi je kopati rudnike u Americi
nego shvatiti knjigovodstvo pokojnog rođaka.
Tako bogatom muškarcu poput vas
neće biti teško namiriti troškove posjeda.
Moram promijeniti trenutačne planove.
A oni su?
Bit će vam od koristi da i mene uključite u svoje planove.
Možda bismo mogli surađivati.
Novi ste u gradu.
Netko vas treba obavještavati o tekućim problemima.
-Imate pravo, miledi. -Odlično…
I tu osobu planiram naći čim prije.
Traži vas vaša nova svojta.
Ovo može pričekati.
Proslavimo Philippin dan.
Obožavam vjenčanja. A vi, gđo Varley?
Naravno, milorde.
Ima prijazan osmijeh.
To je posljednje što ćemo vidjeti
nakon što postavi neko glupavo čeljade u moj salon
i izbaci me iz vlastita doma. Vidjet ćemo hoće li vam prijati.
Ako ćemo pravo, nisi mu ostavila izbora.
Zabranila si mu posjet.
-Smatraš ga lukavim? -Ne.
Mislim…
Tata je uvijek govorio
da se samo hrabar čovjek bori za ono što želi.
I da je iskrenost odlika pravoga gospodina.
Osobina koja vikontu manjka.
Vaše Veličanstvo.
Ledi Danbury.
Gđica Sharma. I moj dijamant.
Dođite, mnogo toga valja obići.
Zovu se „zebre”.
Prugasti afrički konji.
Sljedeći ih tjedan stiže još sedam.
Ali mučim se s imenima.
Nakon 15-ero djece, ponestalo mi je ideja.
Izvanredan zvjerinjak, Vaše Veličanstvo.
Doista jest.
Gđice Edwina?
Da, Veličanstvo?
Nadam se da uživate u pažnji
koju zasigurno dobivate kao dijamant sezone.
Neizmjerno, gospođo. To je neopisiva čast.
Tu krunu nije lako nositi.
Mnoge su oči stalno uprte u vas.
Bez obzira na istinu, ljudi, ne, klevetnici
širit će besramne laži.
Glasine je ponekad teško podnijeti.
Pitajte majku. Pitajte mene.
Moja sestra želi učiti
iz vašeg primjera, Veličanstvo.
Vašeg braka i divne ljubavi koju dijelite s kraljem.
Edwina priželjkuje isto.
Želja će joj se ostvariti
ako zna komu treba vjerovati.
Ledi Danbury naša je zvijezda vodilja.
I ja pazim na sestru.
Prava bliska družina.
Imajte na umu da će vas mnogi pokušati rastaviti iz koristoljublja.
Kad ti ljudi razotkriju sebe
i svoje prepredene namjere,
od vas tražim da ih imenujete
da prosudim jesu li vas dostojni, dakako.
Gđice Sharma, odvedite sestru da vidi
ostatak ovog veličanstvenog posjeda.
Da. Kad prijeđete most, vidjet ćete kazuare.
Ali ne idite im preblizu.
Veoma su razdražljivi.
Čini mi se, gospođo,
da prepredenih namjera ima napretek.
Zar sam tako očita?
Želite razotkriti ledi Whistledown pomoću svog dijamanta.
Autorica treba pristup dijamantu,
a Njezino Veličanstvo sprema zasjedu.
Zato ste odabrali gđicu Edwinu?
Nije bila prisutna prošle sezone.
I stoga joj mogu vjerovati.
Da.
Ledi Danbury, ne glumite šok i nevjericu.
Uživate u ovoj razbibrizi koliko i ja.
Ova je sezona drugačija.
Možda sebi želite pokvariti zabavu, ledi Danbury,
ali meni bogme nećete.
Pokazat ću vam slonovu nastambu.
Uobražena je i ohola
i uvijek misli da zna najbolje.
Zvuči kao prava dosadnjakovićka.
Pogotovo jer ti uvijek znaš što je najbolje.
I danas stalno pobjeđuješ.
Manje priče, više mačevanja, brate.
Sretno.
Spreman?
Znaš zašto uvijek pobjeđujem?
Jer svaki poraz nazivaš varanjem.
Jer znam što mi je dužnost.
Znam ostvariti svoje ciljeve.
Tako što će gđica Edwina postati moja vikontesa.
Gđica Edwina i ja dobar smo par.
Divna je mlada dama.
Želi djecu.
Bit će prijatna supruga.
Želi reći
da je već prekrižio sve ostale dame u gradu.
Uzeo si prevelik zalogaj.
Olakšat ćeš si život
odabereš li mladu s ljubaznijom sestrom.
Zašto da ja priznam poraz?
Bez obzira na to koju mladu damu odabrao,
nabasao bih ili na tvrdoglava oca
ili na nametljivu tetu.
Neće mi nečija sestra, pogotovo mlađa od mene,
oduzeti ono što želim.
Valjda, koga želiš, zar ne?
Je li ovo i dalje prijateljski okršaj ili da uzmemo oklop?
Taj dio ne shvaćaš, brate.
Benedict mi ukazuje čast time što me ne štedi.
Kao što i ja njemu
ukazujem čast.
Kakva čast.
Hvala vam, gospodo, na tjelovježbi.
Vrijeme ja da osiguram konačnu pobjedu dana.
Poželite mi sreću.
Mislim da se zovu „zebre”.
Uživale ste u posjetu?
Žao mi je što nisam prisustvovala.
Sigurna sam da nas čeka još pokoji poziv u palaču.
Edwina je oduševila Njezino Veličanstvo. Nije li tako, ledi Danbury?
Razmišljala sam.
Organizirat ću okupljanje večeras
pa Edwina može bolje upoznati svoje udvarače.
Pobrinut ću se za sve.
Divno.
Dokle god pomno proberemo uzvanike. Ispričajte me.
Dobar dečko.
Moram li vam nacrtati?
-Dar za gđicu Edwinu. -Vodite trojanskog konja odavde.
Uvjeravam vas, konj je pravi. Nemojte se pokušati uspeti u njega.
-Vama je ovo igra. -Nisam se došao igrati.
A što je bio g. Dorset doli podla varka?
Pretjerujete kad to nazivate velikom prijevarom.
Sumnjate u moj sud?
Jer vi sumnjate u moj.
Još nisam upoznala tako besramno drskog muškarca…
Ne poznajete me.
Znam da ste uglađeni i oprezni.
Dajete obećanja bez ijedne riječi.
Ništa više ne trebam znati.
Hvala, gospodine.
Riječ je o onom što ste čuli?
Pretvorili ste me u zlikovca, iako svaka Londonka žudi
za brakom kakav nudim. Znate to.
Bili ste savršeno jasni
u vezi sa svojim željama,
ali je li vam palo na pamet da su važnije želje vaše sestre?
Lorde Bridgertone.
Gđice Edwina.
Doveo sam vam malen znak pažnje
da vas podsjeti na jučerašnje druženje.
Konj je za mene?
-Niste li ljubiteljica životinja? -Jesam.
Onih koje mi se mogu sklupčati na krilu.
Oprostite.
Rekli ste
da vas Nektar podsjeća na voljenog konja…
Taj je konj lik iz romana.
Ljubavnog romana.
Najdražeg sestrinog štiva.
Divan je, milorde.
Konj je doista velikodušna gesta.
Dođi, Edwina, vratimo se unutra.
G. Bridgertone! Počašćen sam vašim dolaskom.
Ja sam počašćen, g. Mondrichu. Izgleda sjajno.
No, jesam li uranio?
Broj posjetitelja povećat će se s vremenom.
Načuo sam da ste umjetnik.
Recimo.
U tom slučaju
morate upoznati g. Cruikshanka.
Talentiran je ilustrator dobro povezan u svijetu umjetnosti.
Volim upoznavati talentirane ljude.
Upravo to izdvaja moj klub, Bridgertone.
Znam da ste vi i braća udomaćeni u klubovima poput White'sa,
ali svaki pošten čovjek, bez obzira na titulu, položaj
i zanimanje, ovdje je…
dobrodošao.
Moram priznati da je divno vidjeti
kakvu ste krasnu ustanovu izgradili poštenim radom.
Živjeli.
Uređivanje pasa?
Da. Možda imaš prijatelja kojeg zanima ta tema.
-Majko, jesi li dobro? -Nije.
Zar se večeras održava bal?
Manje okupljanje.
Lakaj ledi Danbury nije ti donio pozivnicu?
Okupljanje je kod nje.
A gđica Sharma mene optužuje za igrice.
-Možeš li je kriviti? -Molim?
Štiti interese svoje sestre.
Nada se pravoj ljubavi.
A tvoj je prezir prema tome toliko jasan…
Možda ostali udvarači večeras pripaze na svoje riječi.
Neki će čitati poeziju, čujem.
U svemu se ovom krije pouka
i nadam se da ćeš je ovaj put usvojiti.
Idemo.
Barem ovaj put muškarci prave budale od sebe.
-Vaša ideja? -Nažalost, nije.
Ledi Danbury odabrala je čitanje poezije.
A muška ćud i potreba za natjecanjem
odgovorna je za farsu koju gledamo.
Naravno.
Da. Divno.
Vi ste vikontova sestra?
Jedna od njih. Nemojte mi to zamjeriti.
Činjenica da ste u rodu gotovo ga čini podnošljivijim.
Nemojmo pretjerivati.
Što?
Da.
Da uzmemo kratak predah?
Da.
Predivna haljina.
Hvala.
I meni se sviđa vaša.
-Duhoviti ste. -Ne, nisam vas htjela…
Iskrena sam.
Doista je prekrasna.
Moram priznati da mi je dosadila boja.
Shvaćam.
Iako, iskreno, nije važna boja
već kako je netko nosi.
A vama pristaje, gđice…
Penelope. Featherington.
Ispričajte me.
I, čime ćeš nas počastiti večeras?
Pjesmom? Plesom?
Ili skrivenim talentom za ganjanje obruča?
Običan sam promatrač.
Koliko pažnje za mladu damu koju nitko od nas ne zna.
Ne voliš zagonetke, Pen?
Ja? Ne.
Uvijek prvo pročitam kraj knjige.
Kad već spominjemo zagonetke,
moraš mi reći ime mlade dame koju si upoznao u inozemstvu.
Ne razumijem.
Ne trkalištu si rekao da nikad nisi bio sam. Pretpostavila sam…
Nije važno.
Vidi. Netko će nas zaista zabaviti obručem.
Imaš pravo.
Nisam bio usamljen na putovanju.
Započeo sam stvarnu komunikaciju s nekim koga poznajem oduvijek.
Nakon svega što se odvilo s gđicom Thompson,
shvatio sam
da uopće nisam poznavao tu osobu.
Sebe.
Sebe?
Zahvaljujući tebi.
Tvoja su pisma bila puna podrške.
Pomislio sam, ako Penelope vidi to u meni,
zasigurno mogu i ja.
Gđica Thompson mi je odvukla pažnju.
Razbistrio sam misli, odrekao se žena i ljubavi i…
Samo sam htio
spoznati sebe prije negoli se vratim u ovaj svijet.
Odrekao si se žena?
Zasad.
Ja sam žena.
Ti si Pen.
Ne računaš se.
Prijatelji smo.
Naravno.
Prijatelji.
Divno je to znati.
Hvala.
Da, i mene je to očaralo.
Novi lord Featherington ima istančan ukus.
Ledi Cowper.
Gđice Cowper.
Krasne li ogrlice.
Dar novog lorda Featheringtona.
Lord vam nije rekao? Posjetio nas je poslijepodne.
Očito mi je promaknulo.
Potpuno me zaokupilo Philippino vjenčanje i ostalo.
Doista velikodušna gesta.
Pitam se kakvo značenje krije.
Nikakvo posebno.
Novi je lord veoma darežljiv.
Obasipa nas darovima.
Da.
Dođi, dušo.
Vidio sam Gérardovu sliku.
-Čudesna je. -Prava inspiracija.
Želite reći da su on, Leighton i Turner
pohađali istu akademiju?
Tako je. Čujem da primaju nove studente.
Nezaobilazna ustanova želite li se ozbiljno baviti slikarstvom.
Brate, trebam te.
-Usred sam razgovora. -Vani, smjesta.
Oprostite.
Poduči me kako da ovo pročitam naglas.
Byrona?
Očito sam te prejako udario ranije.
„Puno je slasti u šumi bez staze
Ushita tamo gdje žal pjena…” Kako da to zvuči dobro?
Bojim se da je nemoguće. Pjesma je loša.
Besmislena.
Ne uživaš li ti u ovim stvarima?
U poeziji, da. U Byronu, nikako.
Ne vole li svi Byrona?
Mnogi naši kolege s Cambridgea moju poeziju smatraju boljom.
Više je ili manje prijetvorna?
Prijetvorna?
Poezija je upravo suprotno, brate.
To je umjetnost otkrivanja dragocjene istine riječima.
Baš. Ozbiljan si?
Zaboga. Laku noć.
Što znači istinski se diviti ženi?
Sam te pogled na nju nadahnjuje.
Uživaš u njezinoj ljepoti.
Toliko da se svi tvoji zidovi urušavaju
i spremno bi podnio
svu bol i sav teret svijeta za nju.
Štuješ njezinu suštinu
djelima i riječima.
To pravi pjesnik opisuje.
Trebaš se češće posvetiti zanatu.
Zapiši to.
„S tog obraza i čela nježna
Što tiho je, a riječ ne gubi
Smiješci zbore i boja nježna
Da njenu prošlost blagost rubi
Da ne zna duh njen zemnih čežnja
A srce njeno čisto ljubi.”
Gospodo, hvala vam
na divnom predstavljanju vaših talenata.
Događaj za pamćenje.
Oprostite. Ledi Danbury?
Lorde Bridgertone, nisam vas očekivala.
Izgleda da sam izbrisan s popisa gostiju.
Ne biste mladiću kojeg znate 29 godina uskratili svoje društvo.
A ne bi ni vaš lakaj na ulazu.
Žao mi je, vikonte, opet kasnite.
Upravo druženje privodimo kraju.
Sigurno me možete ubaciti.
Cijelu večer radim na svom uratku.
Želite ga čuti?
Što kažu ostali?
Da. Apsolutno.
-Vikonte. -Hajde.
Naravno.
„Što znači…
istinski se diviti ženi?
Sam te pogled na nju inspirira.
Uživaš u njezinoj ljepoti.
Toliko da se svi tvoji zidovi urušavaju
i spremno bi podnio svu bol i sav teret svijeta za nju.
Štuješ…
Štu…”
Ispričavam se. Ne mogu.
Ne mogu prisvojiti ove riječi. Pripadaju drugome.
Iskreno, nisam…
Nisam poznavatelj poezije.
Laska je uhu divna i slatka,
ali ujedno i šuplja
ako je ne prate djela.
Gđice Edwina, ne želim se pretvarati pred vama.
Mogao bih glumiti da volimo iste stvari, no to je laž.
Možda vam ne mogu…
ponuditi obožavanje
kakvo zaslužujete.
No, budite sigurni, u djelima i dužnosti…
nikad neću zakazati.
I nadam se da to
govori glasnije od bilo kakvih slatkih riječi.
Čuješ li, sestrice? Ne može ti pružiti ljubav.
Čini li ga to zlim ili iskrenim?
Odlika je to pravoga gospodina,
kao što je otac govorio.
Da?
Veoma je ukusno.
Vratite se na zabavu.
Brzo ću doći.
Vikont vas je doista uzrujao.
Zna biti naporan.
Nepopravljiv je.
Nije dobar za nju.
Pobrinut ću se da to i sama uvidi, po svaku cijenu.
Mali savjet, gđice Sharma.
Kad se čovjek uzruja,
pametnije se usredotočiti na vlastite potrebe.
Pokušaji utjecaja na tuđe ponašanje
često su naporan pothvat koji izvlači ono najgore iz nas
i k tome je jalov.
Znam da sam se večeras osramotila.
Ne treba mi potvrda od vas.
Zapravo, niti od ikog drugog.
Nije me briga što ljudi misle o meni.
Kad se Edwina uda, vratit ću se kući sama
i presretna što se ne moram vraćati ovamo.
Možda toga niste svjesni,
ali smatram da je strašno obeshrabrujuće
i da lažete sebi
kad kažete da želite biti sami
već s 26 godina.
Ne brinite se. Bit ću guvernanta.
Dovoljno mi je da sestra bude zbrinuta.
Dovoljno?
Jeste li vi nesretni?
Molim?
Niste li i vi sami?
Promatram vas. Vidim vas. Sretni ste.
Jer sam proživjela život.
Udovica sam.
Voljela sam. Proživjela gubitak.
Zaslužila sam pravo
da radim što god, kada god
i kako god poželim.
Dijete,
vi niste ja.
A nastavite li ovim putem,
nikada nećete ni biti.
Dvije stvari vrebaju
u tami i sjenama našeg lijepoga grada.
Štetočine i tajne.
Vama prepuštam, najdraži čitatelju, da odredite što čini više štete.
Moramo se zapitati kakve tajne ovogodišnji dijamant
krije duboko u sebi.
I s kime će ih podijeliti?
Možda s vikontom Bridgertonom?
Barem starija Sharma
ne taji svoje mišljenje o tome.
DRUŠTVENE KRONIKE LEDI WHISTLEDOWN
Ako te i dalje uzrujava način na koji piše ledi Whistledown,
prestani je čitati.
-Napokon se razotkrila. -Molim? El…
Nisam ti htjela reći
jer me bilo sram i mislila sam da griješim,
ali jučer sam posjetila tiskaru.
A da?
Srela si nekoga?
Nije važno. Pen, pogledaj.
Ne samo da je papir identičan,
već su i sva slova „K” nakrivljena na isti način.
To ne može biti nova slučajnost.
Moramo pripaziti.
Pojavi li se ista greška u novom izdanju, znat ćemo da je tiskara njezina.
Slovo „K” za Stanhopeovu prešu.
-Deset penija. -Dat ću vam pet.
Pet je posebna cijena za redovite mušterije.
Vjerujete mi, prijatelju, ne želite da vas opet pohodim.
Dajte mi popust da se ne vraćam. Usrećit ćete nas oboje.
Gđice Penelope?
Ako ćemo pošteno, ovu biste autoricu mogli nazvati
najvećom prokazivačicom tajni.
Jer tko bi vas drugi mogao održati poštenima?
Evo, Veličanstvo.
Sigurni ste
da se s ovim damama družio naš dijamant?
Da, Vaše Veličanstvo.
Ako je naša teorija točna, ledi Whistledown krije se među njima.
Kad i najčuvanije tajne
kad-tad moraju izaći na vidjelo.
GĐICA PENELOPE FEATHERINGTON
Prijevod titlova: Nina Kralj Jager